text: Vejle vægter gratis adgang til museerne
  01 august 2019 kl. 18.46
  Det har i mange år været god politik i Vejle Byråd, at det er gratis at gå på de kommunale museer.
  Det største museum i Vejle er Kongernes Jelling, der efter en makeover i 2014-15 kun har set besøgtallene gå en vej..... nemlig op.
  I år er det magiske mål  250.000 gæster. Gæster, der vel at mærke ikke betaler for at komme ind.
  Dan Arnløv Jørgensen (K), formand, kultur- og idrætsudvalget, Vejle Kommune.: "Vores kulturarv skal være tilgængelig, og derfor er der gratis adgang til alle kommunalt drevne museer i Vejle Kommune."
  Kongernes Jelling er en del af Nationalmuseet, der opkræver entre alle andre steder.
  Men Vejle Kommune har en samarbejdsaftale med Nationalmuseet om drift af Kongernes Jelling og bidrager med fire millioner kroner hvert år.
  
  Dan Arnløv Jørgensen (K), formand for Kultur- og Idrætsudvalget i Vejle Kommune, finder det afgørende vigtigt, at der er gratis adgang til museet.
  - Vores kulturarv skal være tilgængelig, og derfor er der gratis adgang til alle kommunalt drevne museer i Vejle Kommune. Det er også vigtigt for butikker og restauranter, at museerne har mange gæster, da turister også bruger penge på indkøb, mad og drikke, siger Dan Arnløv Jørgensen.
  Enkelte selvejende museer med hjemsted i Vejle Kommune opkræver dog entre.
  Se indslaget herunder.
  